17 शिविरों में बिजली कनेक्शन के 306 आवेदन आए
दीनदयालउपाध्याय ग्राम ज्योति योजना (12वीं योजना) के तहत रविवार को जिले भर के 17 ग्राम पंचायत मुख्यालय स्थित अटल सेवा केंद्रों पर शिविरों का आयोजन हुआ। शिविर में बढ़चढ़ कर लोगों ने बिजली कनेक्शन के लिए आवेदन किया। निगम के प्रबंध निदेशक एमआर विश्नोई ने बताया कि योजना के अन्तर्गत ऐसे घरेलू आवास जो कि ग्रामीण क्षेत्रों में विद्युतीकरण के बाद भी बिजली कनेक्शन से वंचित हैं उन सभी को भी बिजली कनेक्शन उपलब्ध कराने के लिए एपीएल बीपीएल परिवारों को मौके पर ही कनेक्शन देने के लिए शिविर का आयोजन किया गया था। नागौर जिले में आयोजित 17 शिविरों में 306 लोगों ने कनेक्शन के लिए आवेदन किया। इसमें से 170 को बीपीएल बिजली कनेक्शन 136 एपीएल परिवारों को कनेक्शन जारी किए गए।
hin_Deva hin_Deva